### 13.    Røsnæs Rundt - frigivelse af rådighedsbeløb til aktivitetshus

**Åbent**

Sagsnr.: 326-2015-51544       J.nr.: 20.00.00            Dokumentnr.:
326-2015-402012

**Sagstype**

Beslutning.

**Resume og sagens baggrund**

Kommunalbestyrelsen har i budget 2016 afsat 1,2 mio. kr. som
en ekstrabevilling til Maritimt Aktivitetshus Røsnæs på [adresse]. Byggeriet er
i gang og forventes at stå færdigt i juni 2016. Aktivitetshuset er del af
projekt [adresse], hvortil Kommunalbestyrelsen tidligere har bevilget og
frigivet 3 mio. kr.

**Indstillinger**

Direktøren indstiller, at der gives anlægsbevilling på 1,2
mio. kr. finansieret af det afsatte rådighedsbeløb.

**Behandling**

Direktionen, Økonomiudvalget, Kommunalbestyrelsen.

**Sagsfremstilling**

Røsnæs Rundt består kort fortalt
af en kystrute og 13 landmarks, herunder Naturrummet på Leca-grunden og
Maritimt Aktivitetshus Røsnæs. Naturrummet samt to mindre landmarks er
etableret, [adresse] er undervejs. Kultur og Fritid er bygherre, og
projektet realiseres i tæt samarbejde med Røsnæs Udvikling og Beboerforening.
Projektet har et samlet budget på 17 mio. kr.

Undervejs i udvikling og
etablering af 1. etape af [adresse] (spuns, fundament og trædæk) har der
fundet nogle justeringer sted, hvilket har forårsaget en merpris for projektet:
Aktivitetshuset er rykket længere ud i vandet, så havnearealet bliver større og
mere anvendeligt, og der er etableret en bølgebryder i form af et stenrev.
Begge dele er nødvendige forbedringer, der fremtidssikrer projektet. Desuden er
der opstået nogle uforudsete udgifter i forbindelse med etableringen af spuns.
Udover kommunens bevilling er det lykkedes for projektgruppen at rejse midler
til at dække udgifterne hos LAG Midt-Nordvestsjælland (500.000 kr.). Desuden
har Røsnæs Udvikling og Beboerforening givet 100.000 kr. til projektet.

**Økonomiske konsekvenser**

Økonomichefen bemærker, at rådighedsbeløb til renovering af
molestrækninger herefter udgør 0 kr.

**Direktionens møde den 8.
februar 2016:**

Anbefales.

**Økonomiudvalgets møde den 22.
februar 2016:**

Anbefales, idet det bemærkes, at det er budgetposten
vedrørende renovering af moler, der frigives.